text: Dream Walkin' (album)
  Dream Walkin’ | ||
  algemiene ynformaasje | ||
  artyst | Toby Keith | |
  taal | Ingelsk | |
  sjenre | countrymuzyk | |
  útbrocht | 24 juny 1997 | |
  doer | 40:18 min. | |
  label | Mercury Records | |
  produsint | James Stroud, Toby Keith | |
  resultaten | ||
  ferkocht | > 500.000 | |
  albumlisten | nû. 2 yn de Feriene Steaten | |
  prizen | Feriene Steaten: |
  Dream Walkin’ is it fjirde studio-album fan 'e Amerikaanske countrysjonger Toby Keith, dat op 24 juny 1997 útbrocht waard by platemaatskippij Mercury Records. It wie it lêste album fan Keith dat by Mercury ferskynde foar syn oerstap nei konkurrint DreamWorks Records. Produsinten wiene Keith sels en James Stroud. Dream Walkin’ omfettet alve lieten en hat in doer fan 40:18 minuten. It berikte it twadde plak yn 'e Amerikaanske Billboard Top Country Albums, en it 107e plak yn 'e (algemiene) Billboard Top 200 albumlist. Fan it album waarden mear as 500.000 eksimplaren ferkocht, en it waard as gouden plaat sertifisearre troch de Recording Industry Association of America (RIAA).
  Ynhâld
  Spyllist[bewurkje seksje | boarne bewurkje]
  nû. | titel | skriuwers | doer | opmerkings |
  ---|---|---|---|---|
  1. | We Were in Love | Chuck Cannon, Allen Shamblin | 4:20 | single, 1997 |
  2. | Dream Walkin' | Toby Keith, Chuck Cannon | 3:56 | single, 1998 |
  3. | You Don't Anymore | Toby Keith, Eric Silver | 3:28 | |
  4. | Jacky Don Tucker (Play by the Rules Miss All the Fun) | Toby Keith, Chuck Cannon | 2:58 | |
  5. | Tired | Toby Keith, Chuck Cannon | 4:42 | |
  6. | Double Wide Paradise | Paul Thorn, Billy Maddox | 3:43 | single, 1998 |
  7. | Yet | Toby Keith, Chuck Cannon | 4:18 | |
  8. | She Ran Away with a Rodeo Clown | Toby Keith | 2:56 | |
  9. | Strangers Again | Toby Keith | 3:25 | |
  10. | I'm So Happy I Can't Stop Crying | Sting | 3:59 | duët mei Sting; single, 1997 |
  11. | I Don't Understand My Girlfriend | Toby Keith, Jim Femino | 2:33 |
  Singles en oare bysûnderheden[bewurkje seksje | boarne bewurkje]
  De lieten We Were in Love, Dream Walkin', Double Wide Paradise en I'm So Happy I Can't Stop Crying waarden ek útbrocht as singles, We Were in Love en I'm So Happy I Can't Stop Crying yn 1997 en Dream Walkin’ en Double Wide Paradise yn 1998. We Were In Love en I'm So Happy I Can't Stop Crying berikten beide it twadde plak yn 'e Amerikaanske countryhitlisten; Dream Walkin’ helle it fyfde plak en Double Wide Paradise bleau stykjen op plak 40. Dêrmei wie it album Dream Walkin’ de earste cd fan Toby Keith dy't gjin nûmer 1-hits befette.
  I'm So Happy I Can't Stop Crying waard oarspronklik opnommen troch de Britske rocksjonger Sting foar syn album Mercury Falling, dat ek yn 1997 útkaam. Sting brocht it nûmer ek as single út. Foar Dream Walkin’ waard in duët fan Sting mei Toby Keith opnommen. De resultearjende ferzje fan I'm So Happy I Can't Stop Crying is Sting syn iennichste liet mei in notearring yn 'e countryhitlisten.
  It nûmer Jacky Don Tucker (Play by the Rules, Miss All the Fun) waard letter brûkt foar de soundtrack fan 'e film Broken Bridges, út 2006, dy't ek Toby Keith syn debút as akteur foarme. It wie ek te hearren op 'e soundtrack fan 'e film The Dukes of Hazzard: Hazzard in Hollywood!, út 2000. Fierders waard foar it nûmer Tired wol in fideoklip opnommen, hoewol't it net as single útbrocht waard.
  Meiwurkjende muzikanten[bewurkje seksje | boarne bewurkje]
  - Mike Brignardello – basgitaar
  - Larry Byrom – akoestysk gitaar
  - Dan Dugmore – stielgitaar
  - Paul Franklin– stielgitaar
  - Owen Hale – drumstel
  - Dann Huff – elektrysk gitaar
  - Toby Keith – lead-sang
  - Clayton Ivey – piano
  - Michael Landau – elektrysk gitaar
  - Brent Mason – elektrysk gitaar
  - Steve Nathan – keyboard
  - Brent Rowan – elektrysk gitaar
  - Sting – duëtsang foar "I'm So Happy I Can't Stop Crying"
  - Paul Thorn – eftergrûnsang foar "Double Wide Paradise"
  - Dennis Wilson – eftergrûnsang
  - Curtis Wright – eftergrûnsang
  - Curtis Young – eftergrûnsang
  Keppelings om utens[bewurkje seksje | boarne bewurkje]
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |